Ukraina BMT Xavfsizlik kengashida bugun, 1 fevraldan boshlab raislik qiladi. Kiyev Rossiyadan himoya uchun har bir imkoniyatdan unumli foydalanishni rejalashtirgan. Bu haqda Ukraina prezidenti Pyotr Poroshenko ma’lum qildi. «Bugungi kundan boshlab bizning BMT Xavfsizlik kengashidagi ishimiz uchun yangi bosqich – Ukrainaning XKda fevraldagi raisligi boshlanmoqda», - deya yozgan u Twitter’dagi sahifasida. Prezidentning ta’kidlashicha, «Ukrainani Rossiya agressiyasidan himoya qilish uchun» barcha imkoniyatdan foydalanishni rejalashtirmoqda. Ma’lumot uchun, Ukraina BMT Xavfsizlik kengashiga fevral oyi davomida raislik qiladi, shundan so‘ng u o‘z joyini Buyuk Britaniyaga bo‘shatib beradi.